NaiveNeuron/SloPal huggingface dataset:
Šeliga, Juraj, podpredseda NR SR (2020-11-03):
Ďakujem. Prezentujme sa, prosím, a hlasujme. (Hlasovanie.) Prítomných 118, za 82, proti 15, zdržalo sa 21, hlasovali všetci prítomní. Konštatujem, že sme schválili návrh novely zákona č. 241/1993 Z. z. o štátnych sviatkoch. Ďalej poprosím pána poslanca Kučeru, ktorý je spoločný spravodajca z výboru pre vzdelávanie a vedu, aby uvádzal hlasovanie o bode 42 programu a tým je druhé čítanie o návrhu zákona, ktorý navrhla skupina poslancov, ktorým sa mení a dopĺňa zákon č. 310/2019 Z. z. o Fonde na podporu športu, tlač 223. Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov , tlač 223.)
Stanko, Július, poslanec NR SR (2011-09-13):
Spomenuli ste, že za posledný rok sa narobili akési škody v poľnohospodárstve. Nuž keď sa spýtate roľníkov, kedy zažili najlepšie časy za posledných 20 rokov, tak asi naozaj všetci vám zhodne odpovedia, že to bolo za druhej vlády Mikuláša Dzurindu, kedy bol ministrom Zsolt Simon a štátnym tajomníkom môj sused Marián Radošovský. Vtedy sa naozaj darilo. A práve, práve za vlády Roberta Fica nastal absolútny pád agrosektoru. Z toho absolútneho výslnia roľnícky stav padol tak hlboko, že hlbšie sa už snáď padnúť ani nedá. Je pravda, že za tri roky sa vymenili štyria ministri. Je pravda, že to boli ministri zo strany, ktorá už dneska nie je v parlamente. Ale predsa len nedá sa zbaviť tej spoluzodpovednosti vtedajšej vládnej koalície. No a ďalšia vec, ktorá ma vyrušila, tak bolo to, že ste spomenuli, že pri výstavbe diaľnic sa pozerá len na cenu a nie žiadnu kvalitu. Tak spomeňme si, kto chcel stavať užšie cesty v dobe, keď sa dbá na bezpečnosť vo všetkých oblastiach ľudského života? Absolútne sa ignorovala potreba bezpečnosti ciest. Bolo to zdôvodňované tým, že ideme šetriť. Tak namiesto toho, aby sa menej šafárilo pri výstavbe diaľnic, tak v tom čase sme mali stavať užšie cesty.
Hrnčiar, Andrej, podpredseda NR SR (2016-11-29):
Končím možnosť nahlásiť sa s faktickými poznámkami. Na vystúpenie pána poslanca jedna faktická. Nech sa páči, pán poslanec Kollár.
Dostál, Ondrej, poslanec NR SR (2016-09-22):
Pán poslanec Blanár, chcel by som vám odpovedať ako jeden zo štyroch poslancov Národnej rady, ktorí sú podpísaní pod týmto návrhom, a zároveň ako jeden z troch z týchto štyroch, ktorí majú skúsenosti z obecnej samosprávy, a zároveň ako poslanec, ktorý má skúsenosti aj zo župnej samosprávy, pani Vaľová. Chcem sa vyjadriť práve k tomu, čo je kompetencia krajského zastupiteľstva, teda určovanie počtu prvých tried na stredných školách. Rád by som upresnil, že táto kompetencia sa netýka iba škôl v zriaďovateľskej pôsobnosti samosprávneho kraja, ale aj súkromných a cirkevných škôl. A je teda zaujímavé, ako vy tu voláte po rovnakom metri pre verejné školy a súkromné školy a cirkevné školy, pokiaľ ide o právo veta zriaďovateľa vo vzťahu k návrhu školskej rady na vymenovanie nového riaditeľa, ale vôbec vám nevadí, že jeden zriaďovateľ samosprávny kraj má určovať a určuje prostredníctvom všeobecne záväzného nariadenia to, koľko prvých ročníkov môžu otvoriť súkromné alebo cirkevné školy. Druhá vec. To, keď Braňo Gröhling hovoril o tom, že o tom majú rozhodovať rodičia, nie samosprávny kraj, tak samozrejme, že to nemyslel tak, že sa majú stretnúť nejakí šiesti rodičia a povedať, že na tej škole toľko a na hentej toľko. Samozrejme, že tým myslel to, že rodičia a ich deti majú svojím reálnym záujmom o návštevu tej-ktorej školy rozhodnúť o tom, koľko tých prvých ročníkov tam bude. Že tie školy na základe svojich skúseností to majú navrhnúť, a pokiaľ sa im tam prihlási dosť detí, tak majú mať právo otvoriť toľko prvých ročníkov, koľko si navrhli, a nemajú im do toho hovoriť nejakí úradníci, ktorí vyšpekulujú, že takto by to mohlo byť, a potom zastupiteľstvo, ktoré im to schváli, lebo im to úradníci navrhli.
Sloboda, Radovan, poslanec NR SR (2022-03-16):
Prosím, pán predsedajúci, teraz dajte hlasovať o tom, že návrh zákona Národná rada prideľuje na prerokovanie Ústavnoprávnemu výboru Národnej rady, Výboru Národnej rady Slovenskej republiky pre financie a rozpočet a Výboru Národnej rady pre vzdelávanie, vedu, mládež a šport. Zároveň že za gestorský výbor určuje Výbor Národnej rady pre vzdelávanie, vedu, mládež a šport s tým, že určené výbory prerokujú návrh zákona do 30 dní a v gestorskom výbore do 32 dní od jeho prerokovania v Národnej rade.
Záhumenský, Marian, poslanec NR SR (2013-10-24):
Ja reagujem na vystúpenie pani ministerky a chcem povedať, že počuli sme aj vystúpenie pani ministerky a zdôvodnila proste, že nepochybila ona. A tento návrh, ktorý ste predložili, jednoducho zneužívate na politické ciele. Absolútne zneužívate na politické ciele a nemáte žiadnu morálnu zábranu využívať alebo zneužívať city, ktoré sú pri strate najbližšieho človeka v rodine. Čiže vy veľmi dobre viete, a v kuloároch mnohí z vás priznávajú, že jednoducho nie vrtuľník a nie pochybenie ministerstva spôsobilo smrť tejto mladej ženy, ale jednoducho vy nemáte morálne zábrany žiadne. Čokoľvek urobíte pre to, aby ste to zneužili na vaše politické ciele, aby ste nejako ukázali, že vy ste tí, ktorí bojujú za tento národ, a tí ostatní, ktorí tu vládnu, jednoducho chcú to najhoršie a kvôli nim zomierajú ľudia. Môžte sa hanbiť! Pán kolega Novotný, ja si pamätám ešte z toho minulého, z 50. rokov (reakcie z pléna), z 50. rokov vystúpenie toho pána prokurátora Urválka, strašne mi ho pripomínate... (Ruch v sále.)
Hrušovský, Pavol, predseda NR SR (2011-12-08):
Pán poslanec Chren.
Kažimír, Peter, podpredseda vlády a minister financií SR (2015-11-20):
Ja nemám žiadnu záležitosť, ktorá by sa týkala tohoto dokumentu, ale s vaším schválením tohto dokumentu v podstate vyčerpám svoj program v tomto volebnom období, a je to môj posledný oficiálny bod, to znamená, ak pán prezident nevráti nejaký dokument, tak nebude dôvod, aby som sa medzi, medzi vás (vyslovené s pobavením) v tomto volebnom období ešte, ešte vrátil. Takže dovoľte mi... (Reakcia z pléna.) Samozrejme, samozrejme, na to som vždy pripravený, pán učiteľ národov. Ale chcem napriek, napriek tomu, čo tu spolu zažívate, sa vám chcem poďakovať za zväčša korektnú atmosféru a za to, že som mohol s vami spolupracovať. Ďakujem veľmi pekne. (Potlesk.)
Schlosár, Rastislav, poslanec NR SR (2018-05-28):
Ďakujem všetkým kolegom za reakciu na moju rozpravu. Ja by som chcel naozaj upriamiť pozornosť na to, čo som hovoril v rozprave. To, čo sa možno menej, o čom sa menej hovorí v tejto rozprave, a to konkrétne teda ten fakt, kedy človek je človekom, pretože to je práve tá debata alebo tá časť debaty, o ktorej tí propotratoví aktivisti chcú čo najmenej hovoriť, ktorej sa boja ako čert kríža, pretože ak by aj oni si uvedomili alebo by jednoducho priznali ten fakt, že človek je človekom od počatia, tak potom všetka tá ostatná argumentácia o ekonomických, sociálnych dôvodoch, o tom, že dievčatá otehotnejú príliš mladé alebo, zase naopak, príliš staré a tak ďalej, jednoducho všetky tieto argumenty, ktoré sa najčastejšie spomínajú, by padli v tom momente, keby, kedy by títo potratári jednoducho uznali, že človek je človekom od počatia. Čiže myslím si, že práve od tohto, od tejto debaty by sa to malo potom ďalej odvíjať. Ďakujem ešte raz.
Kolesík, Andrej, poslanec NR SR (2012-04-04):
Sľubujem. (Potlesk.)
V. Veteška, podpredseda NR SR: (2004-10-26):
Zs. Komlósy, poslanec: Ďakujem pekne. Pán predsedajúci, vážené kolegyne, kolegovia, vážený pán podpredseda vlády, z poverenia výboru pre financie, rozpočet a menu mi dovoľte predniesť spoločnú správu výboru. Národná rada Slovenskej republiky svojím uznesením č. 1143 zo 7. septembra 2004 pridelila vládny návrh zákona, ktorým sa mení a dopĺňa zákon č. 104/2004 Z. z. o spotrebnej dani z vína, týmto výborom Národnej rady: Výboru Národnej rady pre financie, rozpočet a menu, ústavnoprávnemu výboru a výboru pre pôdohospodárstvo. Uvedené výbory prerokovali predmetný návrh zákona v stanovenej lehote. Gestorský výbor nedostal do začatia rokovania o tomto vládnom návrhu stanoviská poslancov Národnej rady Slovenskej republiky podané v súlade s § 75 ods. 2 zákona o rokovacom poriadku Národnej rady. K predmetnému návrhu zákona zaujali výbory Národnej rady tieto stanoviská: Výbor Národnej rady pre financie, rozpočet a menu a výbor pre pôdohospodárstvo odporúča Národnej rade schváliť tento návrh zákona s pozmeňujúcimi a doplňujúcimi návrhmi. Ústavnoprávny výbor neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. V časti IV tejto spoločnej správy, ktorú máme pod tlačou 839a, sú štyri pozmeňujúce a doplňujúce návrhy. Gestorský výbor odporúča schváliť všetky štyri a po rozprave mám poverenie výboru, aby sme hlasovali a schválili tento návrh zákona. Ďakujem pekne, pán predsedajúci, môžete otvoriť rozpravu.
Sulík, Richard, predseda NR SR (2011-02-02):
Ďakujem pekne. Slovo má pán poslanec Jahnátek.
Sloboda, Radovan, poslanec NR SR (2021-09-21):
Vážený pán predsedajúci, vážené panie poslankyne, vážení páni poslanci, v rozprave k predmetnému návrhu zákona vystúpili piati poslanci. Nikto nepodal žiadny procedurálny návrh. V súlade s mojím odporúčaním, prosím, dajte hlasovať o tom, že Národná rada Slovenskej republiky prerokuje predmetný návrh zákona v druhom čítaní.
M. Číž, podpredseda NR SR: (2007-09-13):
Slovo má pán poslanec Podmanický.
Blanár, Juraj, podpredseda NR SR (2020-11-26):
Vyčerpali sme prihlásených do rozpravy písomne. Teraz dávam možnosť prihlásiť sa ústne do rozpravy. Ako jediný pán poslanec Takáč. Uzatváram možnosť prihlásiť sa ústne do rozpravy. A ešte predtým požiadala o slovo pani spravodajkyňa, ktorej udeľujem slovo, nech sa páči.
Sopko, Miroslav, poslanec NR SR (2018-05-18):
Vážená pani predsedajúca, vážená pani poslankyňa, ctení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 933). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Poprosím, pani predsedajúca, otvorte všeobecnú rozpravu.
Šudík, Tomáš, poslanec NR SR (2020-07-14):
V prvom rade sa chcem všetkým poďakovať za ich faktické poznámky. Začnem s pánom Sujom. Áno, súhlasím, ale veď od toho tu bude tá polícia, ktorá práve v spolupráci ohodnotí, či to zviera bolo týrané alebo nie, či to jednoducho bol iba nejaký kolaps, ktorý nemal vzniknúť. Tak, samozrejme, tá polícia usúdi, že to bola iba náhoda alebo to bola prirodzená vlastnosť tých psov. Ale súhlasím s vami, môžeme, príďte, navrhnime nejaké pozmeňováky k tomuto zákonu, ja sa rád tejto diskusie zúčastním, diskutujme, pripravme a to ďalej posunieme, budem len rád. A ja súhlasím aj s pánom Svrčekom. Ja som rád, že tento zákon vznikol, vznikol aj v spolupráci s veterinármi a útulkami. Samozrejme, ďakujem aj pani Kozelovej, ja som taktiež členom útulku, kde sme denne prijímali desiatky žiadostí o pomoc, kde nám volali ľudia, kde častokrát, ako bolo spomínané, mal pes zaťatú sekeru, mačka mala odrezanú nohu, vypálené oči a tak ďalej. Je to inak bežná prax, ktorá sa používa. A to týranie je. Nie je to napríklad, ak sa dvaja psi stretnú a sa medzi sebou požerú. Jednoducho to tá polícia určí, že to tak nie je. A asi takto v krátkosti a ešte raz všetkým ďakujem.
Štefanec Ivan, poslanec NR SR (2012-07-31):
Ďakujem.
Laššáková, Jana, podpredsedníčka NR SR (2012-12-18):
Pani poslankyňa Vášáryová, nech sa páči.
Mikloško, Jozef, poslanec NR SR (2014-04-01):
Ďakujem za tento príspevok, aj keď, samozrejme, troška si to dramatizoval, priateľu. nie som v druhom pilieri a celkom som nebol ani zaň, to viete dobre. Ale všetky štáty o tom diskutujú, čo ďalej, keď prvý pilier nebude vedieť vyriešiť, detí a pracujúcich bude stále menej. Ten trend, že je stále menej práce, ten je tu aj z dôvodov kybernetiky, robotiky a umelej inteligencie a tak ďalej. Čiže máme ilúziu, keď si myslíme, že stálym rastom bude stále rásť aj počet pracovných miest a teraz stále budeme mať viac. Nie je to tak, je to celkom ináč, bohužiaľ, o tom málo hovoríme. Čiže tento zákon, pokiaľ som pochopil, hovorí najmä o prvom pilieri, zaručuje nejaký prírastok, aby teda aspoň prvý pilier tu bol aj v budúcnosti, ktorý by mal byť istý, a samozrejme treba hľadať aj myšlienky ako riešiť ináč dôchodky druhým, tretím pilierom, ale to je ešte vec diskusie. A nedivme sa tým, ktorí o nej diskutujú,  nijako im to nezazlievajme. Ďakujem.
Pellegrini, Peter, predseda NR SR (2014-12-12):
Pán poslanec Blaha.
J. Mikuš, poslanec: (2009-04-21):
Uvedený návrh bol doručený poslancom Národnej rady v stanovenej lehote, čím boli splnené podmienky rokovacieho poriadku, t. j. doručenie návrhu najmenej pätnásť dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel ho pridelil na dnešné rokovanie schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vedného zastávam stanovisko, že predložený návrh rieši závažnú problematiku. Vážený pán predseda, otvorte rozpravu.
Krištúfková Petra, poslankyňa NR SR (2021-05-11):
Hlasovali sme o všetkých pozmeňujúcich návrhoch, pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, dajte, prosím, o tomto hlasovať.
Grendel, Gábor, podpredseda NR SR (2023-05-17):
Ďakujem za informáciu, prerušujem rokovanie o tomto bode programu. Pokračujeme prvým čítaním o návrhu poslankyne Jany Bittó Cigánikovej na vydanie zákona, ktorým sa mení a dopĺňa zákon č. 582/2004 o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Návrh zákona má parlamentnú tlač 1649, návrh na jeho pridelenie na prerokovanie výborom je v rozhodnutí č. 1712. Dávam slovo pani poslankyni Jane Bittó Cigánikovej, aby návrh zákona uviedla. (Rokovanie o návrhu poslankyne Národnej rady Slovenskej republiky Jany Bittó Cigánikovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 1649.)
Jurinová, Erika, podpredsedníčka NR SR (2015-11-24):
Chcete sa vyjadriť v záverečnom slove, pani spravodajkyňa? (Reakcia spravodajkyne.) Nie. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uvedený ako tlač 1710, spoločná správa výborov má tlač 1710a. Prosím ministra zdravotníctva Slovenskej republiky pána Viliama Čisláka, aby vládny návrh zákona odôvodnil.
Jurinová, Erika, podpredsedníčka NR SR (2013-10-17):
Pani poslankyňa Hufková.
Paška, Pavol, predseda NR SR (2014-01-29):
Faktická poznámka na vystúpenie pána poslanca, páni poslanci Jarjabek a Blanár. Končím možnosť sa prihlásiť. Pán poslanec Jarjabek.
Laššáková, Jana, podpredsedníčka NR SR (2012-11-07):
Vyhlasujem všeobecnú rozpravu za skončenú. Chce zaujať k rozprave stanovisko navrhovateľ? Áno, nech sa páči, pán poslanec.
Kazda, Radovan, poslanec NR SR (2022-03-17):
Pán predsedajúci, keďže sme hlasovali o pozmeňujúcich návrhoch zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď.
Kadúc, Miroslav, poslanec NR SR (2014-06-27):
Ďakujem pekne za všetky vystúpenia. Dokonca som rád za také malé spojenectvo s KDH, čo som nikdy nečakal, popravde. Veľmi sa tomu teším, lebo ten zákon, on je potrebný. Nielen kvôli tomu centrálnemu registru exekúcií. Ale keď si to zoberiete na životnú situáciu, asi ťažko vy ako osoba niekomu požičiate peniaze, aby ich dal do automatu. O to viac mu ich nedáte, samozrejme. V čom je to iné? V čom je iné, keď môže človek, ktorý je poberateľom dávok v hmotnej núdzi, má dlhy na sociálnom poistení, zdravotnom poistení, na výživnom? Hovoríme, ak, zoberte si, že by otec dieťaťa, na ktorého má platiť výživné, neplatil výživné, ale chodil do herne. Asi by ste neboli so založenými rukami a nič by ste nepovedali. V čom je to iné? Tieto peniaze, ktoré títo ľudia prehrávajú, patria nám všetkým. Patria ľuďom tejto krajiny. Preto si myslím, že takí ľudia, ktorí majú takéto dlhy alebo poberajú dávku v hmotnej núdzi, ktorá má naozaj úplne iný účel, by nemali chodiť do herne, nemajú tam čo robiť. Ak keď už tí prevádzkovatelia nemajú v sebe tú, nazvem to, morálnu silu, aby ich tam nevpustili, žiaľ, štát musí zasiahnuť. A toto je prostriedok, akým sa to dá pomerne citlivo. Nechceme z herní vyhnať ľudí, ktorí na to majú. Nemám s tým problém. Ak na to máš, hraj. Ale ak máš dlhy, ak si v hmotnej núdzi, v herni nemáš čo robiť. Preto verím, že tento zákon, ak nenájde podporu naprieč celý politickým spektrom, že aspoň rozvíri diskusiu, čo sa už stalo inak, možno o polroka tu bude opäť a bude mať tú podporu o niečo väčšiu. Budem zaňho veľmi rád hlasovať, aby mohol prejsť, aby sme mohli s tým hazardom naozaj niečo spraviť. To, aká je situácia dnes, kedy v každej krčme môže byť automat, pardon, takmer v každej krčme, podľa mňa táto situácia nie je správna. A nebudem sa vracať do minulosti, že kto za to môže. Treba tú situáciu riešiť. Tu je nástroj a ja vás týmto žiadam o podporu. Ďakujem.
Ďuriš Nicholsonová, Lucia, podpredsedníčka NR SR (2016-11-29):
Ďalším písomne prihláseným do rozpravy je pán poslanec Budaj. Nech sa páči, máte slovo.
Laššáková, Jana, podpredsedníčka NR SR (2015-11-11):
Na vystúpenie pána poslanca s faktickými poznámkami sa hlásia páni poslanci Bagačka a Hlina. Končím možnosť prihlásiť sa s faktickými poznámkami. Nech sa páči, pán poslanec Bagačka.
Jurinová, Erika, podpredsedníčka NR SR (2014-06-04):
Nech sa páči.
Ďuriš Nicholsonová, Lucia, podpredsedníčka NR SR (2018-05-29):
Pán poslanec Mazurek.
Hrnčiar, Andrej, podpredseda NR SR (2017-12-13):
Ďakujem. Takže konštatujem, že v opakovanej voľbe nebol zvolený žiaden z navrhovaných kandidátov a bude vykonaná nová voľba. V rokovaní pokračujeme ďalším bodom programu, ktorým je návrh Súhrnnej výročnej správy Slovenskej republiky za rok 2016 . Návrh je uverejnený ako tlač 758 a spoločná správa výborov má tlač 758a. Návrh uvedie minister financií Peter Kažimír, ktorého prosím, aby sa ujal slova.
B. Bugár, podpredseda NR SR: (2004-03-03):
(Hlasovanie.) Prítomných je 131 poslancov, za 109, zdržalo sa 22. Konštatujem, že Národná rada určila výbory, gestorský výbor, ako aj lehoty na prerokovanie tohto vládneho návrhu zákona v druhom čítaní. Teraz budeme hlasovať o návrhu skupiny poslancov Národnej rady Slovenskej republiky na vydanie ústavného zákona o ochrane verejného záujmu pri výkone funkcií verejných funkcionárov (tlač 547). Pani poslankyňa Tóthová, nech sa páči, máte slovo.
Šeliga, Juraj, podpredseda NR SR (2020-04-07):
Ďakujem pekne. Ja budem krátky, stručný. Chcem aj z tohto miesta veľmi oceniť diskusiu, ktorá prebehla, kompromisy, ktoré sa našli, a aj takto poďakovať pánovi ministrovi, vchádza do úradu, nie je v jednoduchom období, napriek tomu bol trpezlivý a bol ochotný viesť títu, túto diskusiu. Veľká vďaka.
Danko, Andrej, podpredseda NR SR (2023-11-23):
53. Pán poslanec Kéry.
V. Veteška, podpredseda NR SR: (2004-06-29):
Pani poslankyňa Podracká s faktickou poznámkou. D. Podracká, poslankyňa: Pán poslanec, prijali by som vaše reči, keby od roku 1918 sa bola prinavrátila aspoň jedna významná pamiatka, ktorá je dodnes v Ostrihome alebo v Nemzet galérii v Budapešti, keby tu bola aspoň jedna taká, napr. Boží hrob z Hronského Beňadika, ktorý má nevyčísliteľnú cenu, je celý zo zlata a za ktorý sme dostali iba jednu sochu Krista, ktorá proste ako protihodnota nemá takmer žiadnu relevantnú hodnotu historickú a tak ďalej. Čiže ak mi vy ukážete jeden taký predmet, tak ja uverím tým vašim rečiam. Ale ja nemôžem tomu jednoducho uveriť. Keď ste spomínali Američanov, tak to je ekumenické gesto jednej superveľmoci vo vzťahu k inej superveľmoci. Ale my sme malý štát, my si nemôžeme dovoliť čakať na tieto gestá, keď po množstve komisií, po množstve vyjednávaní, po množstve dohôd, ktoré sa nedokázali naplniť, uskutočniť a zrealizovať, my sme nezískali nič, iba sme platili a vysielali tam množstvo komisií, ktoré nič nezískali, nič nevyriešili. Takže to všetko musí byť v tom zákone. My sme malý štát na to, aby sme čakali na veľké gestá.
Laššáková, Jana, podpredsedníčka NR SR (2015-04-24):
Dobre. Ďakujem pekne. Pán poslanec Zajac nie je prítomný. Pán poslanec Brocka, Poliačik a Fronc už stratili poradie, takže myslím, že nevystúpia. Pán poslanec Brocka, procedurálny, nech sa páči. Ale poprosím vás, procedurálny v zmysle rokovacieho poriadku.
Mezenská, Helena, poslankyňa NR SR (2015-02-05):
Ochrane ľudských práv a interpeláciám treba venovať pozornosť. (Prerušenie vystúpenia predsedajúcou.)
P. Paška, predseda NR SR: (2008-02-12):
Takže vyhlasujem krátku 3-minútovú prestávku a potom budeme pokračovať v prerušenej rozprave. Ďakujem pekne. (Prestávka.) (Po prestávke.)
Jurinová, Erika, podpredsedníčka NR SR (2014-06-27):
Ďakujem pekne. Prerušujem rokovanie o tomto bode programu. Mali by sme pokračovať návrhom poslankýň Evy Horváthovej a Eriky Jurinovej, vzhľadom k tomu, že ma nemá kto zastúpiť a rovnako nemáme spravodajcu, takže nemôžem predniesť vlastný návrh zákona. Potom by mal nasledovať návrh Júliusa Brocku, Alojza Přidala, ktorí tú nie sú. Pavla Zajaca ani pána Hudackého. Ale vidím tu pani poslankyňu Janu Žitňanskú. Takže budeme pokračovať prvým čítaním o návrhu poslancov Národnej rady Slovenskej republiky Jany Žitňanskej a Daniela Lipšica na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaní zdravotnej starostlivosti v znení neskorších predpisov a o zmene a doplnení niektorých zákonov . Návrh zákona je uverejnený ako tlač 1058. Návrh na jeho pridelenie na prerokovanie výborom je v rozhodnutí č.1060. Dávam slovo pani poslankyni Žitňanskej. Takže ako posledná vystúpite poslednýkrát v národnom parlamente v tomto volebnom období. Nech sa páči, uveďte svoj návrh zákona.
Hreha, Štefan, poslanec NR SR (2012-07-26):
Teraz dajte, prosím, hlasovať o štvrtom pozmeňovacom návrhu poslanca Hudackého.
Ďuriš Nicholsonová, Lucia, podpredsedníčka NR SR (2019-04-03):
Nahlasujem päťminútovú prestávku pred hlasovaním. (Krátka pauza.) Ospravedlňujem sa, kolegyne, kolegovia, zabudla som teda vyhlásiť, že rozprava k tomuto bodu je skončená a prerušujem rokovanie o tomto bode programu, aby sme už začínali ďalším bodom po hlasovaní. (Krátka pauza.) Pán poslanec Uhrík, prosím vás, zabudla som aj vám dať priestor ešte. Ako nechcete sa k tomu už vyjadriť? Dobre, takže súhlasíte s tým, že môžme to prerušiť a budeme o tom hlasovať? Dobre, ďakujem. (Prestávka.) (Prerušenie prestávky.)
Verešová, Anna, poslankyňa NR SR (2017-04-06):
Ďakujem za slovo. Evidentne je zrejmé, ako veľmi sa snažíte upriamiť pozornosť na tú časť odôvodnenia, ktorá sa týka zodpovednosti ministra, v akom stave je napríklad nezamestnanosť mladých ľudí do 25 rokov, a rozprávate len o nejakých číslach vytrhnutých z kontextu. Nedám sa na túto cestu. Nedám sa, vám to vyhovuje, ale poďme späť, páni. Evidentne ste slabí v argumentoch ohľadne akreditácie Čistému dňu. A odteraz už budem vo faktických spomínať iba toto: Zákon o sociálnoprávnej ochrane detí hovorí, § 7, že pri vykonávaní opatrení je zakázané používať všetky formy telesných trestov na dieťati a iné hrubé alebo ponižujúce formy zaobchádzania a formy trestania dieťaťa, ktoré mu spôsobujú alebo môžu spôsobiť fyzickú alebo psychickú ujmu. § 7. § 85. Pán minister, počúvajte, lebo asi by ste to vy mali prvý vedieť. Minister zruší akreditáciu, ak zamestnancami, zástupcom, štatutárom alebo garantom boli vykonávané tak opatrenia, že bol ohrozený život a zdravie dieťaťa alebo môže byť ohrozený život a zdravie detí. Čo viete z tohoto? Pán minister to určite vie. Aspoň si predstavujem, že to vie. Ale viete vy, že je povinný zrušiť akreditáciu minister, ak môže byť ohrozený život a zdravie detí v resocializačnom zariadení? Urobil to? Počúval odborníkov akreditačnej komisie, ktorú on sám zriadil a menoval týchto odborníkov? O tomto rozprávajte a toto nám skúste vyvrátiť. Pretože nemusí čakať na to, že sa dokoná trestný čin a že niekto potvrdí, že bol trestným činom. On je zodpovedný za to, aby sa neporušovali a nebol ohrozený život detí.
Bugár, Béla, podpredseda NR SR (2016-10-20):
Ďakujem pekne. Dávam teraz slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Dušanovi Bublavému. Nech sa páči.
Jurinová, Erika, poslankyňa NR SR (2017-05-16):
Ďakujem pekne za slovo. Týmto návrhom zákona sa snažíme naozaj zjednotiť spôsob vypočítavania príplatkov. To hovorila aj kolegyňa Verešová, že jednak máme záujem meniť príplatky cez víkendy, ale zároveň chceme, aby ten spôsob výpočtu aj pri práci za noc bol jednotný. Preto sme sa rozhodli vlastne navrhnúť takýto spôsob, že nočný príplatok alebo príplatok za prácu v noci sa bude vypočítavať z priemernej mzdy zamestnanca. Ak hovoríme, alebo veľakrát počujeme o pracujúcej chudobe, musíme si uvedomiť, že pracujúcu chudobu tvoria ľudia, ktorí dennodenne chodia do práce, hrdlačia a výsledkom je pre nich taká mzda, že sa dostávajú do pásma chudoby. Je to naozaj hanbou Slovenskej republiky, že takéto niečo dopustíme. Kolegyne už predo mnou hovorili, že častokrát produktivita práce je vysoká, ale to ohodnotenie, ktoré je ponúkané niektorými zamestnávateľmi, je naozaj úbohé. Verím, že aj takýto malý krok, krôčik k tomu, aby sa zlepšovali aj platové podmienky zamestnancov, môže to zlepšenie spôsobiť. Verím tomu, že tak ako mnohí zamestnávatelia už dnes pristupujú nad rámec Zákonníka práce k zvyšovaniu príspevkov za prácu v noci, za prácu cez víkend, častokrát ide o tých, ktorí sú v odboroch, tak verím, že aj tí zamestnanci, ktorí z rôznych dôvodov nemôžu byť v tých odboroch, sa takýmto spôsobom domôžu lepšej mzdy. Ja tiež dúfam, keďže bol ohlásený balíček, sociálny balíček tejto vlády, tak verím, že pre urýchlené konanie podporia vládni poslanci aj tento náš návrh. Ďakujem.
Benčík, Ján, poslanec NR SR (2022-06-24):
Ďakujem pekne. Myslím, že ako každý súdny človek chápem aj ja a myslím, že aj minister Budaj, že problém synat... synantropných medveďov, ktoré z rôznych dôvodov stratili plachosť, je potrebné riešiť, samozrejme. Otázkou je to, z čo... z akých dôvodov tieto medvede plachosť strácajú. A tuná je na tom zámere to, že vlastne predkladateľ je tiež poľovník z poľovníckeho združenia, jedného z tých, ktoré v prírode inštalujú vnadiská, krmoviská, na ktorých teda medveďom ponúkajú potravu, nielen tá, ktorá, teda ony vlastne tie vnadiská sú určené pre diviaky, lenže keďže tam nie je tabuľka zákaz kŕmenia medveďov, tak medvede sa tam, samozrejme, tiež výdatne prikrmujú. Svedčia o tom aj svedectvá samotných poľovníkov, ktorí hovoria, že na nejakom vnadisku pravidelne bolo tri až päť medveďov, ktoré boli natoľko, potom stratili tak plachosť, že ich nebolo možné stade ani odohnať. Na týchto krmoviskách pritom okrem tej potravy, ktorá teda je pre tieto zvieratá vhodná, ako je kukurica, ponúkajú však aj iné veci, prebytky, odpad z hypermarketov. Ja sám som videl melóny, pomaranče, mám tu fotografie, cukrová repa, mrkva, chlieb, pečivo, dokonca lekvárové buchty a podobne. Ďalšia, ďalšia vec je tá, že sa tuná tak ľahkovážne ako posmieva z ministra Budaja, ktorý sa možno preriekol a označil medveďa za vegetariána. No, politici by sa mali vyjadrovať presne, to je fakt a môže sa stať, ale faktom je, že medveď síce nie je, naozaj nie vegetarián, je všežravec podobne ako človek alebo napríklad divé prasa. Ale v podmienkach Slovenska jeho potravu tvorí z 90 % rastlinná zložka, v porovnaní trebárs s človekom, ktorý konzumuje mäsitú potravu dvakrát denne zvyčajne, tak je v podstate možno povedať, takmer vegetarián.
Šeliga, Juraj, podpredseda NR SR (2020-04-22):
Pán poslanec Blaha, nech sa páči.
Grendel, Gábor, podpredseda NR SR (2021-06-29):
Pán poslanec Kočiš.
B. Bugár, podpredseda NR SR: (2004-09-07):
Pán podpredseda vlády, nech sa páči, máte slovo.
Hrnčiar, Andrej, podpredseda NR SR (2017-12-06):
Pán poslanec Tomáš.
Pellegrini, Peter, predseda NR SR (2015-11-25):
Prezentujme sa a hlasujme o návrhu postúpiť tento návrh do tretieho čítania ihneď. (Hlasovanie.) Prítomných 137 poslancov, za hlasovalo 133, zdržali sa 4 poslanci. Sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy. Vyhlasujem ju za skončenú.
Grendel, Gábor, podpredseda NR SR (2020-11-26):
Prezentujme sa a hlasujme. (Hlasovanie.) Prítomných 126 poslancov, za 107, proti 1, zdržalo sa 7 poslancov, nehlasovalo 11. Konštatujem, že sme schválili návrh novely zákona o príplatku k dôchodku politickým väzňom. (Potlesk.) Vyhlasujem dvojminútovú prestávku, po ktorej budeme pokračovať v rokovaní schôdze Národnej rady termínovanými bodmi, ktorými sú body pána ministra financií. (Dvojminútová prestávka.) (Po prestávke.)
Grendel, Gábor, podpredseda NR SR (2021-04-30):
Pani poslankyňa Mierna.
Danko, Andrej, predseda NR SR (2018-10-16):
Ďakujem. Dávam slovo spoločnému spravodajcovi z výborov pre hospodárske záležitosti poslancovi Bagačkovi, aby informoval Národnú radu o výsledku rokovania výborov, aby odôvodnil návrh a stanovisko gestorského výboru.
Kuffa, Filip, poslanec NR SR (2020-11-03):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
A. Belousovová, podpredsedníčka NR SR: (2008-10-22):
Pýtam sa teraz, či sa chce niekto prihlásiť do rozpravy ústne. Ústne sa do rozpravy prihlásil pán poslanec Horváth, pán poslanec Nagy. Ešte niekto má záujem? Nie. Končím možnosť  prihlásiť sa ústne do rozpravy. A slovo má pán poslanec Horváth. Nech sa páči.
K. Tóthová, poslankyňa: (2004-09-23):
Ako vie, reakcie zo zahraničia prevažne nie sú pozitívne. Lekárska komora v Českej republike celú reformu, ako sme sa dozvedeli z dnešnej tlače, komentuje so značnými rozpakmi. Väčšia časť odborníkov tvrdí, že táto reforma bude mať negatívny vplyv na slovenské zdravotníctvo. Pán minister, predseda Českého lekárskeho odborného klubu Milan Kubek považuje slovenskú reformu za akt zúfalstva a za devastáciu zdravotníckeho systému. Ja viem, že dozaista mi odpoviete, že je to obdobná reakcia ako naša lekárska komora, že lekári sa boja o svoje výhody alebo že majú proste pocit neistoty z tejto reformy atď. Možno znovu použijete svoj výrok, že ktoré ryby si nechajú vypustiť svoj rybník. Ale chcela by som zdôrazniť, že nikde v Európe, ani v USA, nie sú kmeňové nemocnice ani zdravotné poisťovne súkromné. Buďte taký láskavý, pán minister, keď nesúhlasíte s týmto mojím názorom, uveďte, v ktorých štátoch sú kmeňové nemocnice a poisťovne súkromné. Tam, kde sú súkromné nemocnice, a to nie kmeňové, podľa štatistík, ktoré boli v posledných dňoch v tlači odpublikované, sa jasne uviedlo, že úmrtnosť v súkromných nemocniciach je oveľa vyššia ako v nemocniciach verejnoprávnych. Ak dovolíte, spomínaný predseda Českého lekárskeho odborného klubu pán Kubek sa doslova vyjadril o našej reforme takto: „Nepočul som zatiaľ žiadneho politika, že by mal kaskadérske názory, aké predvádza pán minister Zajac a tí okolo neho, lebo sú to chlapci, ktorí nemajú vôbec žiadnu životnú skúsenosť. V živote nič neriadili, ale v tejto chvíli uskutočňujú montáž do ich zdravotníctva.“ Pán minister, myslíte, že až takto silné slová sú slová, ktoré nemajú žiaden racionálny základ? Možno to nie je celkom tak, ako je to v uvedenom vyjadrení povedané, ale vážne pochybnosti o vašej reforme existujú. Ja by som skončila len výrokom, ktorý sa stal už známy a okrem dvadsaťkorunáčky s vaším portrétom beží po Slovensku aj v zahraničí, a to, že Slovensko má jednu svetovú špecialitu: Na celom svete výskumy pre ľudí sa robia na zajacoch, jedine na Slovensku Zajac robí výskumy na ľuďoch. Ďakujem vám pekne.
Babič, Ján, poslanec NR SR (2012-04-04):
Sľubujem. (Potlesk.)
Blanár, Juraj, podpredseda NR SR (2023-05-05):
Teraz vystúpi v rozprave pán poslanec Richard Takáč a po ňom pán poslanec Jaroslav Karahuta.
Nicholsonová, Lucia, poslankyňa NR SR (2015-05-20):
Ďakujem. Ja som veľmi rada, že sa k tomuto návrhu prihlásil pán splnomocnenec a pán poslanec Pollák, obzvlášť ma to teší, (rečníčka si odkašľala) pardon. Musím povedať, že ja s tým súhlasím v tom, že v tejto krajine sme už odpilotovali absolútne všetko. My už robíme pilóty pilotov, my už robíme druhé vydania niektorých pilotných projektov. A my vieme presne, čo funguje, presne vieme, čo funguje. Problém je, že na to, čo funguje, my nevieme systémovo nadviazať. To riešenie tej takzvanej rómskej otázky tkvie presne v tomto. Brusel nám dáva peniaze na to, aby sme si niektoré veci odskúšali. Odskúšané je. Vieme vám vyrátať aj s pánom splnomocnencom množstvo projektov, ktoré proste zafungovali, len na tom treba začať teraz systémovo stavať a treba začať meniť politiky. Pretože tie naše, ktoré sme tu zbúchali spoza lavíc bez znalostí terénu a bez znalostí toho, čo prináša aplikačná prax, jednoducho zlyhávajú. Tak treba zmeniť tie politiky. Toto je jedna z možností, ako systémovo nadviazať na to, čo odpilotovali škôlky pri sociálne znevýhodnených deťoch, ktoré sú z málo podnetného sociálneho prostredia, jednoducho fungujú. A nevymýšľame teplú vodu. Tú teplú vodu za nás už niekto vymyslel, či to je Maďarsko, či to je Dánsko, či sú to iné krajiny, kde to jednoducho funguje. Veľmi pekne vás chcem poprosiť, aby ste tento návrh podporili. Bavme sa v druhom čítaní, čo a ako bude fungovať. Pozrite sa, koľko peňazí vraciam do toho Bruselu, lebo sme ich neboli schopní vyčerpať na efektívne veci. Toto je začiatok riešenia, skutočného riešenia tej rómskej otázky a vráti sa nám to stonásobne všetkým. Toto nie je opatrenie proti tým deťom, toto je opatrenie pre tie deti a pre nás všetkých.
Šimečka, Michal, podpredseda NR SR (2024-01-09):
Ďakujem pekne. A, pani poslankyňa Škopová, prosím.
Danko, Andrej, podpredseda NR SR (2024-01-16):
Poslankyňa Števulová.
Pellegrini, Peter, predseda NR SR (2014-12-04):
Prezentujme sa a hlasujme o postúpení návrhu zákona do druhého čítania. (Hlasovanie.) Prítomných 139 poslancov, za bolo 96, zdržalo sa 42 poslancov, nehlasoval 1 poslanec. Návrh sme schválili.
Laurenčík, Milan, podpredseda NR SR (2021-11-24):
Ďakujem. Prerušujem rokovanie o tomto bode programu. Teraz pristúpime k druhému čítaniu o vládnom návrhu zákona o Komore geodetov a kartografov . Vládny návrh zákona je pod tlačou 689. Informácia výborov má tlač 689a. Odovzdávam slovo pánovi podpredsedovi vlády Štefanovi Holému, aby vládny návrh zákona odôvodnil, nech sa páči.
Šeliga, Juraja, podpredseda NR SR (2021-04-01):
Ďakujem. Prezentujme sa, prosím, a hlasujme. (Hlasovanie.) Prítomných 119, za 107, proti 8, zdržali sa 4, hlasovali všetci. Konštatujem, že Národná rada schválila navrhované uznesenie. Ďalej pokračujeme hlasovaním v druhom čítaní o vládnom návrhu zákona, ktorým sa mení a dopĺňa zákon č. 540/2001 Z. z. o štátnej štatistike, tlač 371 a bod 42 schváleného programu. Poprosím pána poslanca Dobeša, ktorý je spoločný spravodajca, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 540/2001 Z. z. o štátnej štatistike v znení neskorších predpisov , tlač 371.)
Valocký, Jozef, poslanec NR SR (2014-11-28):
Pán predseda, spoločná správa neobsahovala žiadne pozmeňujúce návrhy.
B. Bugár, podpredseda NR SR: (2005-09-21):
Dávam slovo spravodajcovi, ktorého určil navrhnutý gestorský výbor pre hospodárstvo, privatizáciu a podnikanie, pánovi poslancovi Branislavovi Opaternému, nech sa páči. B. Opaterný, poslanec: Ďakujem za slovo, pán predsedajúci. Vážené panie poslankyne, páni poslanci, vážení prítomní, Výbor Národnej rady Slovenskej republiky pre hospodárstvo, privatizáciu a podnikanie svojím uznesením č. 629 zo 7. septembra 2005 ma určil za spravodajcu k vládnemu návrhu zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení zákona č. 23/2002 Z. z. (tlač 1234). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Návrh zákona obsahuje doložku zlučiteľnosti s právom Európskych spoločenstiev a právom Európskej únie, podľa ktorej problematika zákona je v upravená v práve Európskych spoločenstiev a nie je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 25. júla 2005 č. 1248 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárstvo, privatizáciu a podnikanie, Výbor Národnej rady Slovenskej republiky pre zdravotníctvo, Výbor Národnej rady Slovenskej republiky pre vzdelanie, vedu, šport a mládež, kultúru a médiá. A za gestorský výbor navrhujem Výbor Národnej rady Slovenskej republiky pre hospodárstvo, privatizáciu a podnikanie. Zároveň odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 31 dní. Pán predsedajúci, prosím, otvorte všeobecnú rozpravu.
Vaľová, Jana, poslankyňa NR SR (2021-05-10):
Ďakujem veľmi pekne. Pán poslanec, spomenuli ste reláciu Pumpu, spomenuli ste pána Lučanského a ja vám musím povedať, že ja som pred chvíľou počúvala aj ďalších predrečníkov a ja som ako žena, ako človek ľudský zhrozená z toho, čo sa tu deje. Vážení, ak naozaj pána Lučanského viedli v reťaziach, ak spadol, rozbil si hlavu, akúkoľvek ľudskú bytosť dať do reťazí, viete, to je niečo strašné. A vy máte toľko v sebe vlastne takého farizejstva, že tu predložíte zákon, že pes nemôže, nemôže byť na reťazi, preboha, že pes nemôže byť na reťazi, chodíte nás tu všetkých presviedčať, že ako je dobré, aby pes nebol na reťazi, čo ten pes podľa mňa mal, možno majú osemmetrovú dlhšiu reťaz, a zrazu sa dozvieme, že Lučanského vodili na reťazi horšie ako zviera, no ja som z toho – nie ste vy farizeji? Tak dajte zákon, že aj ľudí nemožno voziť (vodiť, pozn. red.) na reťazi, lebo začali ste ich na reťaziach voziť (vodiť, pozn. red.) vy, aj tých ľudí, preboha, ja som fakt z toho zhrozená. Takže sa zamyslite, že čo vlastne v tejto spoločnosti presadzujete. Ďakujem.
Verešová, Anna, poslankyňa NR SR (2017-05-16):
Ďakujem veľmi pekne za slovo. Vážený pán predseda, vážení kolegovia a kolegyne, dovoľte mi, aby som uviedla zákon, legislatívny návrh, ktorý sme pripravili v rámci nášho hnutia, nášho hnutia Obyčajní ľudia a nezávislé osobnosti. Už od novembra minulého roku upozorňujeme poslanci na otrasné štatistiky, ktorým sa Slovensko dostalo na neslávne prvé miesta v rámci členských krajín Európskej únie. Ide o prácu v noci a počas víkendov. Ja si dovoľujem pripomenúť tieto štatistiky. Z krajín Európskej únie robia Slováci najviac v nedeľu, o tomto sme hovorili, sme prví zo všetkých členských krajín, takmer 20 percent, a v nočných zmenách pracuje približne každý šiesty zamestnaný Slovák, čo je najväčší podiel v rámci všetkých ekonomík Európskej únie. V priemere za celú Úniu pracuje v noci len šesť percent zamestnancov, kým teda na Slovensku 16 percent. Naši ľudia sú ako sovy. Na minulej schôdzi sme v parlamente predložili návrh zákona za zavedenie príplatkov za prácu počas víkendov. A na túto schôdzu prichádzame s návrhom zákona, ktorý upravuje výpočet mzdového zvýhodnenia za nočnú prácu, ktorá je veľmi náročná. Charakter výroby tovarov a v menšom meradle aj poskytovania služieb v mnohých ekonomických odvetviach robí naozaj z nočnej práce neodmysliteľnú súčasť pracovného procesu. Zatiaľ čo pre zamestnávateľov je nočná práca prostriedkom intenzívneho využívania výrobných kapacít, pre zamestnancov, osobitne tých, ktorí majú rodičovské povinnosti, je však neraz zdrojom napätia medzi plnením pracovných a rodinných povinností alebo rodinných funkcií. Zásah do osobného života zamestnancov, ktorý vyplýva z výkonu nočnej práce, je podľa doterajších skúseností zamestnancov posudzovaný rovnako negatívne ako práca cez víkend alebo práca za nadčas. V tejto súvislosti, a už som s tým aj začala, je teda nevyhnutné upozorniť aj na to, že podľa údajov Eurostatu je Slovenská republika dlhodobým lídrom v počte zamestnancov pravidelne pracujúcich v noci. Aj na základe vyššie uvedených dôvodov prijala Medzinárodná organizácia práce ešte v roku 1990 Dohovor o nočnej práci. K uvedenému dohovoru bolo prijaté aj odporúčanie, v ktorom sa výslovne uvádza, že zvýhodnenie nočnej práce by v sebe malo odrážať aj hodnotu, teda náročnosť tej-ktorej nočnej práce. Predložený náš návrh zákona preto upravuje výpočet minimálneho mzdového zvýhodnenia za nočnú prácu so zohľadnením princípu rovnakého odmeňovania práce rovnakej alebo porovnateľnej hodnoty. Schválením tohto nášho návrhu zákona sa bude teda mzdové zvýhodnenie nočnej práce odvíjať od mzdy zamestnanca, od jeho priemerného zárobku a nie od minimálnej mzdy, ako je to doteraz. Pod zamestnancom sa v zmysle nášho návrhu zákona rozumie aj zamestnanec pracujúci na niektorú z dohôd o prácach vykonávaných mimo pracovného pomeru. Zatiaľ toľko k predloženému návrhu a hlásim sa aj do rozpravy.
Šimko, Igor, poslanec NR SR (2024-09-10):
Pán predsedajúci, keďže sme odhlasovali body zo spoločnej správy, dajte, prosím, hlasovať o tom, že vládny návrh zákona prerokujeme v treťom čítaní ihneď.
R. Madej, poslanec: (2007-02-02):
O posudzovaní súladu s týmto návrhom ústavného zákona, prípadných ďalších noviel toho klasického zákona o starobnom dôchodkovom sporení som hovoril. Takže myslím si, že v tomto asi určite pochybovať nebudeme. Ale o tom súlade, pán poslanec Lipšic, by bolo asi pre Ústavný súd jednoduchšie možné rozhodovať v prípade, ak by ste v návrhu ústavného zákona presne vymedzili a zadefinovali podmienky, ktoré by ste chceli, aby sa v určitom časovom období pod ochranou 90 hlasov neboli možné meniť a nie, aby ste predložili a podporovali návrh ústavného zákona, ktorý ustanovuje len to, že iný zákon nemožno meniť. Prečítajte si legislatívne pravidlá, pán poslanec Lipšic, a naozaj človek sa dozvie a zistí, že tento zákon nespĺňa mnoho z týchto atribútov. Ale ak som uviedol takúto nepozornosť, tak naozaj mal som na mysli posudzovanie ústavného zákona s ďalšími zmenami.
Žiga, Peter, minister životného prostredia SR (2013-11-27):
Ďakujem pekne. Vážený pán predseda, vážené panie poslankyne, páni poslanci, predkladaným vládnym návrhom sa do zákona č. 17/2004 Z. z. o poplatkoch za uloženie odpadov v znení neskorších predpisov dopĺňa princíp rozdelenia príjmov z poplatkov za uloženie odpadov pomerne, ak sa skládka odpadov alebo odkalisko nachádza v katastrálnom území viacerých obcí, a ustanovenie, ktoré umožňuje obci po splnení ustanovených podmienok použiť príjmy z poplatkov za uloženie odpadov aj na iný účel ako na odpadové hospodárstvo obce. Použitie týchto príjmov však musí byť na účely zlepšenia životného prostredia v obci. Významnú zmenu, ktorú tento predkladaný materiál prináša, je určenie vybraných priemyselných odpadov, za ktoré sa navrhuje platiť vyšší poplatok za ich zneškodnenie skládkovaním oproti doteraz ustanovenej výške s cieľom odkloniť tieto vybrané odpady o zneškodňovaní skládkovaním, ktoré je stále ekonomicky výhodnejšie, a nasmerovať ich do iných zariadení na spracovanie odpadov, než na skládku odpadov. Novela zákona a s ňou spojené čiastočné zvyšovanie poplatkov za skládkovanie odpadov je reakciou na tlak Európskej komisie na súčasnú nedostatočnú výšku týchto poplatkov v Slovenskej republike, ktorá patrí medzi najnižšie v rámci celej Európskej únie. V prípade, ak Komisia neuvidí snahu Slovenskej republiky o zvyšovanie poplatkov za skládkovanie, je reálne ohrozená podpora všetkých aktivít v oblasti odpadového hospodárstva zo štrukturálnych fondov na nasledujúce rozpočtové obdobie 2014 – 2020. Vážený pán predseda, verím, že predložený vládny návrh zákona snemovňa schváli. Týmto som skončil úvodnú reč k druhému čítaniu. Ďakujem.
Kaník, Ľudovít, poslanec NR SR (2014-09-19):
Takže, skúsim pekne po poradí. Pani Mezenská, no, asi ste fakt si nevšimli alebo, no máte právo nesúhlasiť s tým, že sme v Európskej únii a že sme v NATO. Ale potom to treba povedať otvorene, že toto je váš politický program a že ste za to, aby Slovensko vystúpilo z týchto štruktúr, lebo tak to je podľa vás správne. Dostávate sa do spoločnosti pána Kotlebu zákonite tým pádom. Ale je to vaše slobodné rozhodnutie a treba to otvorene povedať. Pani Gabániová, vy ste vlastne potvrdili to, čo ja cítim a stále hovorím. Agresívne geopolitické záujmy všetkých, a preto vy tam tlačíte do toho vyhlásenia USA ako, že mali spraviť dohodu s Ukrajinou. To je podvod, to je absolútny podvod, pretože tam nemá čo robiť niečo také. USA nie je účasťou tohto konfliktu, nikdy nebolo, ale Rusko je. Pán Blaha, bavíme sa o Ukrajine a o Rusku. Lebo o tomto konflikte a túto zmluvu tu máme na stole. Keď sa budeme o iných témach, môžeme sa baviť o iných témach a na ostatné nemá zmysel reagovať. Pán poslanec Kéry. Plyn. Nič som nehovoril o cene za plyn, ani o žiadnych súvislostiach vo svojom vystúpení. Ale len jedna poznámka. A to je, akože keby čokoľvek bolo, tak reaguje sa na to tak, že sa pošle armáda, aby dobyla územia? To sa robilo niekedy v stredoveku, pán Kéry. Takže, pozor. Pani Nachtmannová, prvá vec, že špiníme si na vlastný štát, pretože kritizujem Fica. Fico nie je štát. Štát určite nie je. On je momentálny premiér a zasa ním raz nebude. A to, že pán Orbán podporuje tieto veci, tomu rozumiem. Pretože to mu legitimizuje jeho neskoršie iné záujmy a budete sa... (Prerušenie vystúpenia časomerom.)